EkBass/fiwiki-20250220-pages-articles huggingface dataset:
Presto-Matic

M6 Presto-Matic oli Chrysler Corporationin vuosina 1946 - 1953 valmistama puoliautomaattinen vaihteisto. Rakenteellisesti kyseessä on moottoriin nestekytkimellä kytketty, ylivaihdeyksiköllä varustettu manuaalivaihteisto. Vaikka itse vaihteistossa ei ollut kuin kaksi vaihdetta eteenpäin, ylivaihdeyksikkö tuplasi ajovaihteiden määrän neljään.Allpar.com - The M6 four-speed electro-hydraulic semi-automatic transmission Kuljettajan oli käytettävä kytkinpoljinta aina kun vaihteenvalitsinta siirrettiin asennosta (Low-High-Reverse) toiseen. Kun auto oli liikkeessä eteenpäin, saatiin sähköhydraulisesti ohjattu ylivaihde kytketymään päälle kaasupoljinta keventämällä. Fluid Drive-nestekytkimen ansiosta auto voitiin pysäyttää ja pitää paikallaan jarrun avulla, ilman kytkinpolkimen painamista. Valinnaisena varusteena toimitettua vaihteistoa myytiin monilla eri kauppanimillä: Chrysler käytti autoissaan varusteesta nimeä "Presto-Matic", DeSoto "Tip-Toe Shift" ja Dodge "Gyro-Matic", "Fluid-Matic", "Fluidtorque" tai "Gyro-Torque". Chrysleriin ja DeSotoon vaihteisto oli saatavilla vuosina 1946 - 1953, Dodge otti sen käyttöön vasta vuonna 1948. Plymouth esitteli oman puoliautomaattisen Hy-Drive-vaihteistonsa vuonna 1953, mutta täysautomaattinen PowerFlite korvasi nämä kaikki vuonna 1954. ==Vaihteiston käyttö== Presto-Maticin vaihdekaavio oli sama kuin manuaalivaihteiston, lukuun ottamatta puuttuvaa 1-vaihteen lovea. Lähtiessään liikkeelle kuljettaja painoi kytkinpolkimen pohjaan ja valitsi joko peruutusvaihteen tai jommankumman eteenpäinajoalueista (Low tai High). Tämän jälkeen kytkinpoljin voitiin vapauttaa ja auto joko lähti liikkeelle tai se oli pidettävissä paikallaan jarrun avulla. Eteenpäin ajettaessa ylivaihde saatiin kytketymään kun riittävä ajonopeus oli saavuettu ja kuljettaja kevensi kaasupoljinta. Tällöin sähköisesti ohjattu yksikkö kytki ylivaihteen päälle. Ajovaihteita eteenpäin oli tarvittaessa neljä: Low - Low OD - High - High OD. Nestekytkimen ansiosta liikkeellelähtö voitiin suorittaa "High"-alueella, tosin kiihtyvyys oli tällöin jopa oman aikansa mittareiden mukaan melko verkkaista. Kun auto oli saavuttanut nopeuden 15 - 20 mailia tunnissa (25–30 km/h), kuljettaja nosti jalkansa hetkeksi kaasupolkimelta, jolloin ylivaihdeyksikkö kytki "matkavaihteen" päälle. Ylivaihdeyksikkö kytkeytyi automaattisesti päältä pois aina kun auton nopeus laski alle 11 mailia tunnissa (17 km/h) tai se pysäytettiin. Parempi kiihtyvyys saatiin aikaan, jos liikkeelle lähtö tapahtui pikkualueella. Pikkualueen ylivaihde saatiin kytketymään 8:n mailin tuntinopeudessa (13 km/h) ja tällä vaihteella kiihdytettiin 25:n mailin tuntinopeuteen, jolloin valitsin siirrettiin isolle alueelle. Rakenne oli melkoisen tilaavievä ja raskas, koska nestekytkimen lisäksi järjestelmä vaati toimiakseen myös mekaanisen kytkimen. Tämän johdosta tällä vaihteistolla varustettujen autojen tulipelti ja lattiapellitys sekä kytkinpolkimen vivusto poikkeavat manuaalivaihteistolla varustettujen autojen rakenteista. == Aiheesta muualla == * Presto-Matic (ja sisarmerkit) -aiheisia videoita == Lähteet == Luokka:Chrysler-vaihteistot
Sosiaalipedagoginen hevostoiminta

thumb| Sosiaalipedagoginen hevostoiminta on syrjäytymisen ehkäisyyn, sosiaalisen kasvun ja hyvinvoinnin tukemiseen tähtäävää toimintaa.http://www.hevostoiminta.net/10 Viitattu 30.11.2018 Sosiaalipedagoginen hevostoiminta on sosiaalisen kuntoutuksen muoto, joka tapahtuu aikuisten ohjaamana ja ennalta suunniteltuna. Toiminnan peruselementit nousevat sosiaalipedagogian teoriasta: yhteisöllisyys, elämyksellisyys, toiminnallisuus ja dialogisuus. Sosiaalipedagoginen hevostoiminta on lapsille, nuorille tai aikuisille suunnattua toimintaa hevosen kanssa. Siihen kuuluu kaikki tallilla tehtävät työt, esimerkiksi hevosen harjaaminen, ruokinta, taluttaminen, ratsastus ja ajaminen. Sosiaalipedagogisen hevostoiminnan päämääränä on auttaa sellaisia henkilöitä, jotka ovat vaarassa syrjäytyä, sekä auttaa sosiaalisessa kasvussa. Toiminnan lähtökohtana on ihmisen ja hevosen vuorovaikutus sekä talliyhteisö, jossa toiminta tapahtuu.https://www.ratsastus.fi/lajit/vammaisratsastus/sosiaalipedagoginen- hevostoiminta/ Viitattu 30.11.2018 == Lähteet == Luokka:Green Care
Luettelo taitouinnin olympiamitalisteista

Taitouinti on ollut olympialaisten lajivalikoimassa vuodesta 1984. Menestynein maa olympialaisten taitouinnissa on Venäjä, joka on ollut voittamaton vuodesta 2000 alkaen vieden jokaisen kultamitalin. == Naiset == ===Joukkueohjelma === === Pariuinti === |- |colspan=4| 1996 ei olympiaohjelmassa === Yksinuinti === == Lähteet == Taitouinti Luokka:Taitouinti olympialaisissa
Nuorten Ohjaamo

Nuorten Ohjaamo on alle 30-vuotiaiden nuorten matalan kynnyksen palvelupiste, jonka toimintamalli rakentuu monialaisesti tietoa, neuvontaa, ohjausta ja tukea tarjoavasta Ohjaamosta, eri hallinnonalojen peruspalveluista ja laajasta yhteistyöverkostosta. Ohjaamon ydintoimintaan kuuluu henkilökohtainen neuvonta ja ohjaus, tuki elämänhallintaan, urasuunnitteluun, sosiaalisten taitojen ja valmiuksien kehittämiseen sekä kouluttautumisen ja työllistymisen tukeminen. Ohjaamossa työskentelevät ammattilaiset selvittävät nuoren tilanteen ja palvelutarpeen yksilöllisesti tukien nuoren omaa osallistumista. Ohjaamon käytössä on toiminnallisia palveluja, jotka sekä auttavat tunnistamaan nuoren tarpeet että vahvistavat hänen toimintakykyään ja arjessa pärjäämistään. Nuoren kanssa yhteistyössä luodaan suunnitelma sovittujen tavoitteiden saavuttamiseksi. Ohjaamon palveluja käyttääkseen nuori ei tarvitse lähettävää tahoa, vaan Ohjaamo on avoinna kaikille. Ohjaamon laajaan yhteistyöverkostoon kuuluu viranomaistahojen, oppilaitosten ja työpajojen lisäksi esimerkiksi kolmannen sektorin toimijoita, vapaaehtoistyötä tekeviä ja muita nuorten parissa toimivia tahoja. Ohjaamo toimii myös yritysyhteistyön linkkinä paikallisten yrittäjien ja yrittäjäjärjestöjen suuntaan työnantajien ja nuorten kohtaamista edistäen. Toimintamallin tavoitteena on, että Ohjaamo toimii nuoren tukena, kunnes tilanteeseen löydetään pidempikestoinen ratkaisu esimerkiksi yhteistyöverkoston tarjoamien palveluiden kautta tai nuoren siirtyessä opintoihin tai työelämään. Ohjaamotoiminnan kehittämistä tukee Euroopan sosiaalirahasto (ESR). == Ohjaamot Suomessa == Ohjaamoja toimii eri puolilla Suomea, muun muassa pääkaupunkiseudulla, Jyväskylässä, Forssassa, Kokkolassa, Joensuussa ja Rovaniemellä. Vuonna 2018 Ohjaamoja on noin 50 eri puolilla Suomea. == Aiheesta muualla == Ohjaamot Suomessa Kohtaamon nettisivut Luokka:Työ- ja elinkeinoministeriö
Farnese (suku)

Farnese on italialainen ruhtinassuku, jonka jäsenet olivat Parman ja Piacenzan herttuoita vuosina 1545–1731. Herttuakunta-asema sai alkunsa, kun suvun jäsen Alessandro Farnese toimi 1500-luvun puolimaissa paavina (Paavali III) ja antoi Parman ja Piacenzan herttuakunnat pojalleen Pier Luigi Farneselle. Suku tunnetaan asiakirjoista 1100-luvulta alkaen. == Katso myös == * Farnese (täsmennyssivu) * Palazzo Farnese * Luettelo Parman herttuoista == Lähteet == == Aiheesta muualla == Luokka:Italian historia Luokka:Hallitsijasuvut Luokka:Italian aateli
Vacamatic

M4 Vacamatic oli Chrysler Corporationin vuosina 1941 - 1942 valmistama puoliautomaattinen vaihteisto. Rakenteellisesti kyseessä on moottoriin nestekytkimen välityksellä kytketty, ylivaihteella varustettu manuaalivaihteisto. Vaikka itse vaihteistossa ei ollut kuin kaksi vaihdetta eteenpäin, ylivaihdeyksikkö tuplasi ajovaihteiden määrän neljään.Allpar.com - The M6 four-speed electro-hydraulic semi-automatic transmission Kuljettajan oli käytettävä kytkinpoljinta aina kun vaihteenvalitsinta siirrettiin asennosta (Low-High-Reverse) toiseen. Kun auto oli liikkeessä eteenpäin, saatiin alipaineella ohjattu ylivaihde kytketymään päälle kaasupoljinta keventämällä. Fluid Drive-nestekytkimen ansiosta auto voitiin pysäyttää ja pitää paikallaan jarrun avulla, ilman kytkinpolkimen painamista. Chrysler käytti vaihteistosta nimeä VacamaticOldcarbrochures.com - 1941 Chrysler Brochure ja DeSoto Simplimatic.Oldcarbrochures.com - 1941 DeSoto Brochure Dodgeen tai Plymouthiin tätä vaihteistoa ei ollut tarjolla. == Vaihteiston käyttö == Vacamaticin vaihdekaavio oli sama kuin manuaalivaihteiston, lukuun ottamatta puuttuvaa 1-vaihteen lovea. Lähtiessään liikkeelle kuljettaja painoi kytkinpolkimen pohjaan ja valitsi joko peruutusvaihteen tai jommankumman eteenpäinajoalueista (Low tai High). Tämän jälkeen kytkinpoljin voitiin vapauttaa ja auto joko lähti liikkeelle tai se oli pidettävissä paikallaan jarrun avulla. Eteenpäin ajettaessa ylivaihde saatiin kytketymään kun riittävä ajonopeus oli saavuettu ja kuljettaja kevensi kaasupoljinta. Tällöin sähköhydraulisesti ohjattu yksikkö kytki ylivaihteen päälle. Ajovaihteita eteenpäin oli tarvittaessa neljä: Low - Low OD - High - High OD. Nestekytkimen ansiosta liikkeellelähtö voitiin suorittaa "High"-alueella, tosin kiihtyvyys oli tällöin jopa oman aikansa mittareiden mukaan melko verkkaista. Kun auto oli saavuttanut nopeuden 15 - 20 mailia tunnissa (25–30 km/h), kuljettaja nosti jalkansa hetkeksi kaasupolkimelta, jolloin ylivaihdeyksikkö kytki "matkavaihteen" päälle. Ylivaihdeyksikkö kytkeytyi automaattisesti päältä pois aina kun auton nopeus laski alle 11 mailia tunnissa (17 km/h) tai se pysäytettiin. Parempi kiihtyvyys saatiin aikaan, jos liikkeelle lähtö tapahtui pikkualueella. Pikkualueen ylivaihde saatiin kytketymään 8:n mailin tuntinopeudessa (13 km/h) ja tällä vaihteella kiihdytettiin 25:n mailin tuntinopeuteen, jolloin valitsin siirrettiin isolle alueelle. Rakenne oli melkoisen tilaavievä ja raskas, koska nestekytkimen lisäksi järjestelmä vaati toimiakseen myös mekaanisen kytkimen. Tämän johdosta tällä vaihteistolla varustettujen autojen tulipelti ja lattiapellitys sekä kytkinpolkimen vivusto poikkeavat manuaalivaihteistolla varustettujen autojen rakenteista. == Aiheesta muualla == * Amerikkalaisia, vuoden 1941 Chrysler-lehtimainoksia * Amerikkalaisia, vuoden 1941 DeSoto-lehtimainoksia * Amerikkalaisia, vuoden 1942 DeSoto-lehtimainoksia == Lähteet == Luokka:Chrysler-vaihteistot
Maa- ja kotitalousnaiset

Maa- ja kotitalousnaiset on valtakunnallinen ruuan, maaseutumaiseman sekä yrityspalveluiden asiantuntijajärjestö sekä maaseutuhenkisten ihmisten suuri ja aktiivinen verkosto. Maa- ja kotitalousnaisilla on yli 50 000 jäsentä ja 1500 paikallisyhdistystä. Järjestössä työskentelee noin 70 asiantuntijaa yhdessätoista alueellisessa piirikeskuksessa, jotka toimivat yhteistyössä ProAgria Keskusten kanssa. Maa- ja kotitalousnaisten Keskus on järjestön valtakunnallinen keskusjärjestö. == Aiheesta muualla == * http://www.maajakotitalousnaiset.fi Maa- ja kotitalousnaiset Luokka:Suomalaiset sosiaali- ja terveysjärjestöt Luokka:Suomalaiset maatalousjärjestöt Luokka:Neuvontajärjestöt Luokka:Suomalaiset naisjärjestöt
Pyratsoli

Pyratsoli eli 1,2-diatsoli (C3H4N2) on typpeä sisältävä heterosyklinen ja aromaattinen orgaaninen yhdiste. Yhdistettä voidaan käyttää orgaanisen kemian synteeseissä. ==Ominaisuudet== Pyratsoli on huoneenlämpötilassa väritöntä kiteistä ainetta. Yhdiste liukenee muun muassa veteen, etanoliin, dietyylieetteriin ja bentseeniin ja sen liuokset ovat heikosti emäksisiä. Yhdisteellä on kaksi tautomerista muotoa, jotka ovat nopeassa kemiallisessa tasapainossa.Pyrazoles, Pyrazolines, and Pyrazolones: Pyrazoles, Pyrazolines, and Pyrazolones, Kirk-Othmer Encyclopedia of Chemical Technology, John Wiley & Sons, New York, 2000. Viitattu 10.11.2015 Pyratsoli muodostaa molekyylien välisiä vetysidoksia ja esiintyy dimeereinä, syklisinä trimeereinä tai lineaarisina usean molekyylin ketjuina. Pyratsolin elektronegatiiviset typpiatomit vetävät elektronitiheyttä niihun sitoutuneilta hiiliatomeilta, mikä tekee 4-asemassa sijaitsevasta hiiliatomista nukleofiilisen. Pyratsoli reagoikin helposti tästä asemasta elektrofiilisella aromaattisella substituutiolla esimerkiksi nitrauksella, sulfonoinnilla, halogenoinnilla tai Friedel–Crafts-asyloinnilla. 1-aseman typpiatomi voi myös reagoida elektrofiilien kanssa substituutioreaktioilla. Pyratsolin pelkistys natriumetoksidilla johtaa pyratsoliiniin ja vedytys muodostaa pyratsolidiinia. Ruotsalainen lääkäri Gunnar Lundquist sai 1970-luvun alussa alustavia tuloksia, että pyratsoli muuttaisi alkoholin palamista siten, että sen haittavaikutukset vähenisivät.Pyrazolista ehkä suoja alkoholin vaurioita vastaan Hs.fi 24.1.2022 ==Valmistus ja käyttö== Pyratsolia voidaan valmistaa hydratsiinin ja propargyylialdehydin asetaalin eli propargyyliasetaalin välisellä reaktiolla tai etyynin reagoidessa diatsometaanin kanssa. Pyratsolia käytetään muiden yhdisteiden synteesien lähtöaineena, metalleja kelatoivana reagenssina ja eräiden liuottimien ja voiteluaineiden stabiloijana. ==Lähteet== Luokka:Atsolit
Alinen Penijärvi

Alinen Penijärvi eli Alinen Pienijärvi on Pirkanmaalla Ikaalisissa Iso- Röyhiössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Alinen Penijärvi on osa Röyhiönjärven-Iso Karppajärven valuma-aluetta. == Maantietoa == Järvi on 250 metriä pitkä, 120 metriä leveä ja sen pinta-ala on 1,4 hehtaaria. Se sijaitsee Penijärven peltomaan ja Niemennevan suon välissä. Siihen laskee vain yksi pelto-oja ja sen oma laskuoja lähtee järven länsipäästä. Se virtaa länteen 2,4 kilometriä ja laskee Kyrösjärven Penijoenlahteen aivan joen suistoon. Sen rantaviivan pituus on 600 metriä ja rantaan on rakennettu vain yksi vapaa-ajan asunto. Järvelle johtaa tie Iso-Röyhiöstä seututieltä 276. Lähellä sijaitseva Ylinen Penijärvi kuuluu Kyrösjärven lähialueeseen. == Historiaa == Isojaon esittävässä kartassa, joka on vuosilta 1830-1843, järven nimi kirjoitettiin "Alanen Penijärvi". Järven länsipää oli suota ja itäpää oli avattu niitylle. Laskuojaa ei tuolloin ollut. == Lähteet == Luokka:Röyhiönjärven–Iso Karppajärven valuma-alue Luokka:Ikaalisten järvet
Ylinen Penijärvi

Ylinen Penijärvi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Ylinen Penijärvi on osa Kyrösjärven lähialuetta. == Maantietoa == Järven pituus on 300 metriä, leveys 200 metriä ja sen pinta-ala on 3,5 hehtaaria. Se sijaitsee Vääränahteenvuoren länsipuolella mäen ja peltomaiden välissä. Järelle laskee vain yksi pieni tulo-oja ja laskuoja lähtee järven eteläpäästä. Laskuoja yhtyy 150 metrin päässä ohi virtaavaan Raattaansuonojaan, joka laskee Kyrösjärven Penijoenlahteen. Rantaviiva on 850 metriä pitkä ja rantaan on rakennettu kaksi vapaa-ajan asuntoa. Niille ja viereiselle maatilalle johtaa tie seututieltä 276. Lähellä sijaitseva Alinen Penijärvi kuuluu Röyhiönjärven- Iso Karppajärven valuma-alueeseen. == Historiaa == Isojaonkartta, joka on vuodelta 1830-1848, järvi on saman niminen kuin nykyäänkin ja myös sen laskuoja on samanlainen kuin nykyään. == Lähteet == Luokka:Kyrösjärven lähialue Luokka:Ikaalisten järvet
Tradedoubler

Tradedoubler on ruotsalainen internetmainontaan keskittyvä yritys, joka on perustettu 1999. Sillä on noin 2000 asiakasta joiden joukossa ovat American Express, ClubMed, Disney, Expedia ja CDON.http://news.cision.com/tradedoubler/r/tradedoubler-s-ceo-leaves-his- position---the-company-reports-preliminary-results-for-q1,c9571780 Vuonna 2013 yhtiön liikevaihto oli 4,3 miljoonaa euroa, vuonna 2014 vain 2,9 miljoonaa. Yritys tekee yhteistyötä Spotifyn kanssa. Spotifyn perustajat Daniel Ek ja Martin Lorentzon johtivat aikaisemmin bannerimainontaa välittävää Tradedoubleria. Vuonna 2013 sijoitusyhtiö Monterro osti suuren osan Tradedoublerin osakekannasta.Tradedoubler Under New Ownership PerformanceIn == Lähteet == Luokka:Ruotsalaiset yritykset
Luhdikas

Luhdikas on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Luhdikas on osa Kyrösjärven lähialuetta. == Maantietoa == Järvi on 150 metriä pitkä ja 100 metriä leveä. Se sijaitsee metsikössä avosuon ympäröimänä. Siihen laskee pohjoisesta metsäoja ja kaakosta Pitkäjärven ja Sahrikkaan yhteinen laskuoja. Järven oma laskuoja lähtee sen lounaispäästä ja virtaa 1,5 kilometriä ja jatkaa siitä Raattaansuonojana Kyrösjärven Penijoenlahden pohjukkaan. Järven ympärillä on kolme maatilaa peltoineen, mutta järven rannoilla ei ole rakennuksia. Lähimmät tiet, jotka haarautuvat seututielle 276, kulkevat läheisille maatiloille. == Historiaa == Isojaonkartassa vuosilta 1830-1848 järven nimi oli "Luhdikais". Sitä ympäröivät suot olivat tuolloin avattu lähes kokonaan niityiksi. Tulo-oja Pitkäjärveltä ja laskuoja kulkivat jo silloin kuin nykyään tekevät. == Lähteet == Luokka:Kyrösjärven lähialue Luokka:Ikaalisten järvet
Charles Hamelin

Charles Hamelin (s. 14. huhtikuuta 1984 Lévis, Québec) on kanadalainen kaukalopikaluistelun olympiavoittaja ja maailmanmestari. 175 senttimetriä pitkä ja 71 kilogrammaa edustaa Montréal International -seuraa.http://www.sports-reference.com/olympics/athletes/ha/charles- hamelin-1.html Hamelin saavutti viestin olympiahopeaa vuoden 2006 talviolympialaisista Torinosta. Vuoden 2010 talviolympialaisista Vancouverista hän saavutti kultaa 500 metriltä ja viestistä. Vuoden 2014 talviolympialaisista Sotšista Hamelin saavutti kultaa 1 500 metriltä. MM- kilpailuista hän on saavuttanut peräti yhdeksän kultamitalia, 11 hopeamitalia ja 11 pronssimitalia. Mitaleista neljä kultaa, yhdeksän hopeaa ja kaikki pronssimitalit ovat henkilökohtaisia. Erillisistä joukkueiden MM-kilpailuista Hamelinilla on lisäksi kaksi kultaa ja neljä hopeaa. Myös Hamelinin pikkuveli François Hamelin on kaukalopikaluistelun olympiavoittaja. Hänen tyttöystävänsä Marianne St-Gelais on myös kaukalopikaluistelun olympiamitalisti.http://www.isu.org/en/short-track-speed-skating/statistics- and- biographies#PageID%3D302037&SportID;%3D302&Personid;%3D488561&TaalCode;%3D2&StyleID;%3D0&Cache;%3D2.html?969982 == Lähteet == == Aiheesta muualla == Luokka:Kanadalaiset kaukalopikaluistelijat Luokka:Kanadalaiset olympiavoittajat Luokka:Vuonna 1984 syntyneet Luokka:Elävät henkilöt
Shizō Kanakuri

Shizō Kanakuri (, myös muodossa Shisō Kanaguri, 20. elokuuta 1891 Tamana, Kumamoton prefektuuri – 13. marraskuuta 1983 Tamana, Kumamoton prefektuuri) oli japanilainen kestävyysjuoksija, joka kilpaili maratonilla. Häntä kutsuttiin Japanissa nimellä maratonin isä. Kanakuri tunnetaan parhaiten eräästä tapauksesta vuoden 1912 kesäolympialaisissa, jotka järjestettiin Tukholmassa. Hän menetti tajuntansa 18 päivän mittaisen matkan takia kesken olympiamaratonin ja pääsi erään maanviljelijäperheen hoitoon. Tämän jälkeen Kanakuri lähti, syvästi häpeissään, ensimmäisellä laivalla takaisin Japaniin. Vuonna 1962 eräs ruotsalaislehti lähetti toimittajansa Japaniin selvittämään Kanakurin kohtaloa.Erola, Lasse: Olympialaisten outoja tapauksia. Paasilinna 2014, s. 66-67 Hänet löydettiinkin Japanista hyvissä voimissa, viettämässä eläkepäiviään. Vuonna 1966 Kanakuri kutsuttiin Ruotsiin ja hän juoksi jäljellä olleen osuuden vuoden 1912 olympiamaratonista. Näin ollen Kanakurin ajaksi vuoden 1912 olympiamaratonilla tuli 54 vuotta, kahdeksan kuukautta, kuusi päivää, kahdeksan tuntia, 32 minuuttia ja 20,3 sekuntia. Kanakuri kertoi maaliintulon jälkeen: "Se oli pitkä matka. Matkan aikana menin naimisiin, sain kuusi lasta ja kymmenen lastenlasta." Kanakuri kilpaili myös vuosien 1920 ja 1924 kesäolympialaisissa. Vuonna 1920 Antwerpissä hän sijoittui sijalle 16. Kanakuri toimi urheilu-uransa ohella maantiedon opettajana. Hän kuoli vuonna 1983, 92-vuotiaana. == Lähteet == Luokka:Japanilaiset kestävyysjuoksijat Luokka:Vuonna 1891 syntyneet Luokka:Vuonna 1983 kuolleet
Kinue Hitomi

Kinue Hitomi (, 1. tammikuuta 1907 Okayama – 2. elokuuta 1931 Osaka) oli japanilainen yleisurheilija ja olympiamitalisti. Hitomi oli 157 senttimetriä pitkä ja painoi 45 kilogrammaa. Hitomi tuli Amsterdamissa järjestettyihin vuoden 1928 kesäolympialaisiin pituushypyn maailmanennätyksen haltijana. Hänelle selvisi vasta paikan päällä, että tuo laji ei ollut ohjelmassa.Erola, Lasse: Olympialaisten outoja tapauksia. Paasilinna 2014, s. 68–69 Niinpä Hitomi osallistui 100 metrille, korkeushyppyyn ja kiekonheittoon ilman suurempaa menestystä. 800 metrin juoksuun hän osallistui ensimmäistä kertaa elämässään, saavuttaen hopeaa Saksan Lina Radken jälkeen. Tuo mitali oli ensimmäinen japanilaisnaisen saavuttama olympiamitali. Naisten maailmankisoista Hitomi saavutti kolme kultaa, kaksi hopeaa ja kolme pronssia. Mitalit tulivat pituushypystä, kolmiloikasta, pikajuoksuista, kiekonheitosta ja keihäänheitosta. Hitomi teki urallaan virallisen maailmanennätyksen 100 metrillä, 200 metrillä, pituushypyssä ja 1920–1930-luvuilla ennätysluettelossa olleessa kolmiottelussa (lajeina 100 m, korkeushyppy ja keihäänheitto). Lisäksi hän teki epävirallisia maailmanennätyksiä 200 metrillä, 400 metrillä, pituushypyssä ja kolmiloikassa. Hänen toukokuussa 1928 hyppäämänsä pituustulos 598 cm säilyi virallisena maailmanennätyksenä heinäkuuhun 1939 saakka. Hitomi kuoli keuhkokuumeeseen elokuussa 1931, vain 24-vuotiaana. == Lähteet == Luokka:Japanilaiset pituushyppääjät Luokka:Japanilaiset pikajuoksijat Luokka:Japanilaiset keihäänheittäjät Luokka:Japanilaiset keskimatkojen juoksijat Luokka:Japanilaiset kiekonheittäjät Luokka:Japanilaiset kolmiloikkaajat Luokka:Japanilaiset olympiamitalistit Luokka:Vuonna 1907 syntyneet Luokka:Vuonna 1931 kuolleet
Nikolai Belov

Nikolai Grigorjevitš Belov (, 23. marraskuuta 1919 Fjodorovskoje, Venäjän SFNT – 1987) oli neuvostoliittolainen kreikkalais-roomalaisen tyylin painija, olympiamitalisti ja Euroopan mestari. Belov voitti kreikkalais-roomalaisen painin 79 kilogramman sarjassa olympiapronssia Helsingissä 1952 ja Euroopan mestaruuden Prahassa 1947.Olympics at Sports-Reference.comiat.uni-leipzig.de == Lähteet == * Nikolay Belov Bio, Stats and Results Olympics at Sports- Reference.com * Belov, Nikolai (URS) iat.uni-leipzig.de === Viitteet === Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiamitalistit Luokka:Vuonna 1919 syntyneet Luokka:Vuonna 1987 kuolleet
Pernaja (täsmennyssivu)

Pernaja tarkoittaa muun muassa seuraavia: *Pernaja, entinen kunta ==Sukunimi== * Antero Pernaja (1902–1985), arkkitehti, professori * Ilmari Pernaja (1892–1963), voimistelija ja olympiamitalisti ==Muita== * Pernajan mestari, kirkonrakentaja, mahdollisesti saksalainen Luokka:Luettelot henkilöistä sukunimen mukaan
Andrei Kuteikin

Andrei Kuteikin (s. 30. syyskuuta 1984) on venäläinen jääkiekkoilija, pelipaikaltaan puolustaja. Kuteikin edustaa KHL-seura HK Spartak Moskovaa. Kuteikin on kotikaupunkinsa jääkiekkoseuran Kristall Saratovin kasvatti. Hän siirtyi kauden 2004–2005 aikana Salavat Julajev Ufaan, joka pelasi tuolloin Venäjän superliigassa. Kuteikin pelasi Ufassa yhdeksän kautta ennen siirtymistään SKA Pietariin kaudeksi 2013–2014.Eliteprospects Kaudeksi 2016–2017 Kuteikin siirtyi itäisen konferenssin Avangard Omskiin. == Lähteet == == Aiheesta muualla == * Luokka:Venäläiset jääkiekkoilijat Luokka:Vuonna 1984 syntyneet Luokka:Elävät henkilöt
Artjom Terjan

Artjom Sarkisovitš Terjan (, 5. maaliskuuta 1930 Kirovabad, Azerbaidžanin SNT – huhtikuu 1970 Baku, Azerbaidžanin SNT) oli neuvostoliittolainen kreikkalais- roomalaisen tyylin painija, olympiamitalisti ja maailmanmestari. Terjan voitti kreikkalais-roomalaisen painin 57 kilogramman sarjassa olympiapronssia Helsingissä 1952 ja maailmanmestaruuden Napolissa 1953.Olympics at Sports- Reference.comiat.uni-leipzig.de Terjan joutui lopettamaan painijanuransa loukkaannuttuaan moottoripyöräonnettomuudessa vuonna 1955. Hänet murhattiin 40-vuotiaana vuonna 1970. == Lähteet == * Artyom Teryan Bio, Stats and Results Olympics at Sports-Reference.com * Terjan, Artjom (URS) iat.uni-leipzig.de === Viitteet === Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiamitalistit Luokka:Vuonna 1930 syntyneet Luokka:Vuonna 1970 kuolleet
Ilja Ježov

Ilja Ježov (s. 12. tammikuuta 1987) on venäläinen uransa lopettanut jääkiekkomaalivahti. Ježov on syntynyt Krasnodarissa, Etelä-Venäjällä. Hän muutti perheensä mukana Kanadan Montrealiin kahdeksanvuotiaana ja aloitti 11-vuotiaana jääkiekon pelaamisen isänsä rohkaisemana. Hän pelasi junnukiekkoja Montrealissa ja lähikaupungissa Cornwallissa, ennen kuin juniorijoukkue St. John's Fog Devils rekrytoi hänet QMJHL-sarjaan. Ježov pelasi Fog Devilsissä kaksi kautta mutta nuorempi pelaaja syrjäytti hänet aloittavana maalivahtina, minkä vuoksi Ježov lähti SJHL-sarjan Melfort Mustangsiin. Ježov edusti Mustangsia vain yhden kauden. Ježovia ei koskaan varattu ammattilaissarjoihin. Hän anoi Venäjän kansalaisuutta vuonna 2008 ja teki sopimuksen venäläisen SKA Pietarin kanssa. Kaudeksi 2008–2009 Ježov siirtyi SKA:n farmijoukkueeseen HK VMF Pietariin Venäjän toiselle sarjatasolle. Hän pelasi HK VMF:ssä kolme kautta, kunnes nousi SKA Pietarin edustusjoukkueeseen kaudella 2011–2012.Eliteprospects SKA myi Ježovin Lada Toljatille kauden 2014–2015 alkuvaiheessa. Ježovin vietti Toljatissa vain neljä kuukautta, sillä SKA osti hänet takaisin vaihdossa Jevgeni Ivannikoviin. == Lähteet == ==Aiheesta muualla== * Luokka:Venäläiset jääkiekkomaalivahdit Luokka:Kanadalaiset jääkiekkomaalivahdit Luokka:Vuonna 1987 syntyneet Luokka:Elävät henkilöt
Antero Pernaja

Veli Antero Pernaja (22. elokuuta 1902 Sortavala – 16. maaliskuuta 1985 Helsinki) oli suomalainen arkkitehti ja professori. Hän oli Teknillisen korkeakoulun huoneenrakennusopin professori 1951–1965. Hän suunnitteli Helsinkiin esimerkiksi Postisäästöpankin pääkonttorin (1943–1955) ja sen Hakaniemen konttorin (1960, Nils-Henrik Sandellin kanssa). Hän suunnitteli myös Kansallis-Osake-Pankin pääkonttorin uudisrakennuksen (Aleksanterinkatu 40, 1962, Nils-Henrik Sandellin kanssa).Facta 2001, WSOY 1985, 12. osa, palsta 673–674 == Lähteet == Luokka:Suomalaiset arkkitehdit Luokka:Suomalaiset professorit Luokka:Teknillisen korkeakoulun professorit Luokka:Vuonna 1902 syntyneet Luokka:Vuonna 1985 kuolleet
Epidauroksen stadion

Epidauroksen stadion oli antiikin aikainen kreikkalainen stadion Epidauroksessa Kreikassa. Sen arkeologinen kohde on osa Asklepieionin arkeologista aluetta, joka sijaitsee nykyisessä Epídavroksen kunnassa Peloponnesoksella ja on Unescon maailmanperintökohde. pienoiskuva|vasen|Stadionin kunnostettua katsomoa. Stadion sijaitsi varsinaisen Asklepioksen temppelin lounaispuolella. Se rakennettiin noin vuonna 480–338 eaa. Stadionilla järjestettiin erilaisia urheilukilpailuja, jotka olivat joko osa potilaiden hoitoa tai joka neljäs vuosi Epidauroksessa järjestettyjä Asklepieia-juhlia. Stadionilla on järjestetty muun muassa stadion-juoksua, hyppylajeja, kiekon- ja keihäänheittoa, painia, nyrkkeilyä sekä pankration-otteluita. Myös teatteriesitykset ovat saattaneet olla stadionilla ennen Epidauroksen teatterin valmistumista. Stadion on suorakulmion muotoinen kenttä, jonka pituus on noin 181 metriä. Se on rakennettu itä-länsisuuntaiseen luonnonnotkelmaan lisäämällä maata niin, että sekä pohjois- että etelälaidalle on muodostunut katsomoksi sopiva penger. Stadionin lähtöviiva oli länsipäässä ja maaliviiva itäpäässä. Pituussuunnassa stadion oli jaettu kuuteen yhtäsuureen osaan merkkipylväillä. Etelärinteessä on ollut kivetty tasanne mahdollisesti kunniavieraille tai voittajille, ja tuomarien istuimet ovat olleet mahdollisesti maaliviivan luona. Stadionin pohjoispuolella on saattanut olla palaistra. == Lähteet == == Aiheesta muualla == Luokka:Antiikin Kreikan stadionit Luokka:Epidauroksen rakennukset ja rakennelmat
Megalopoliin teatteri

Megalopoliin teatteri oli antiikin aikainen kreikkalainen teatteri Megalopoliin kaupungissa. Sen rauniot sijaitsevat kaupungin arkeologisella alueella lähellä nykyistä Megalópolin kaupunkia. Se oli antiikin Kreikan suurin teatterirakennus. Teatteri rakennettiin noin vuonna 370 eaa. heti Megalopoliin rakentamisen jälkeen. Sen suunnitteli Polykleitos nuorempi, joka suunnitteli myös Epidauroksen teatterin. Teatteriesitysten lisäksi paikalla järjestettiin Arkadian liiton kaupunkivaltioiden yhteisiä kokouksia, sillä kaupunki oli tehty liiton pääkaupungiksi. Teatteri oli raunioina viimeistään 100-luvulla jaa., jolloin Pausanias kävi paikalla. Puolikaarenmuotoisen teatterin rauniot sijaitsevat arkeologisen alueen eteläosassa. Rakennus avautuu pohjoiseen päin. Koko teatterin halkaisija on noin 145 metriä ja orkhestran eli keskellä olevan kuoron esiintymisalueen halkaisija noin 30 metriä. Teatterin näyttämö oli puinen ja varustettu pyörillä. Sen koko oli noin 31 × 7 metriä. Sitä säilytettiin erityisessä skenotheke-rakennuksessa ja se siirrettiin paikalle teatteriesityksiä varten. Teatterin alaosassa oli 20 penkkiriviä ja yläosassa 17 penkkiriviä. Ensimmäisen rivin penkit oli varattu kaikkein arvokkaimmille vieraille ja niissä oli selkänojat. Katsomoon mahtui noin 20 000–21 000 katsojaa. Teatterin arkeologiset kaivaukset alkoivat vuosina 1890–1891. Niitä on suorittanut British School at Athens eli Brittiläinen arkeologinen koulu Ateenassa. Rakennuksesta on kaivettu esiin lähinnä orkhestra, proskenion, skenotheke sekä ensimmäisiä penkkirivejä. == Lähteet == Luokka:Antiikin Kreikan teatterit Luokka:Megalópoli
Midéa

Midéa () on Kreikan kylä sekä samanniminen Náfplion kunnan kunnallisyksikkö (Δημοτική Ενότητα Μιδέας, Dimotikí Enótita Midéas) ja entinen itsenäinen kunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 5 631 ja varsinaisen Midéan kylän väkiluku 356 (vuonna 2011). Midéan kylä on saanut nimensä sen lähellä sijainneesta mykeneläisaikaisesta Mideian eli Midean kaupungista. Sen arkeologinen alue sijaitsee noin 1,5 kilometriä nykyisestä kylästä etelään. Lähellä on myös Dendrán kylä, jossa sijaitsee mykeneläisaikainen hautausmaa. Midéan kunnallisyksikkö käsittää Náfplion kunnan pohjoisosan. Midéa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náfplion kuntaan yhdessä Asínin ja Néa Tírynthan kanssa, jolloin se muuttui uuden kunnan kunnallisyksiköksi. == Kunnallisyksikön osat == Midéan kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Agía Triáda Agía Triáda 1 151 Anýfi Anýfi 745 Arachnaío Amarianós 92 Arachnaío 643 Argolikó Argolikó 609 Iraío Iraío 130 Mánesis Mánesis 534 Metóchi 30 Midéa Amygdalítsa 160 Midéa 356 Panarítis Moní Agíou Theodosíou tou Néou (luostari) 13 Panarítis 563 Poullakída Poullakída 605 Yhteensä: 5 631 == Lähteet == == Aiheesta muualla == Luokka:Náfplio Luokka:Peloponnesoksen entiset kunnat Luokka:Peloponnesoksen kylät
Mykínes

Mykínes (; myös Mikínes; ) on Kreikan kylä sekä samanniminen Árgos-Mykíneen kunnan kunnallisyksikkö (Δημοτική Ενότητα Μυκηναίων, Dimotikí Enótita Mykinaíon) ja entinen itsenäinen kunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 3 388 ja varsinaisen Mykíneen kylän väkiluku 354 (vuonna 2011). Mykíneen kylä sijaitsee Argoksen tasangon pohjoislaidalla. Kylä on saanut nimensä siitä noin 1,5 kilometriä koilliseen sijaitsevasta, koko mykeneläiselle kulttuurille nimensä antaneesta Mykenen pronssikautisen kaupungin arkeologisesta kohteesta. Mykíneen kunnallisyksikkö käsittää Árgos-Mykíneen kunnan itäosan. Mykínes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykíneen kunnaksi yhdessä Achladókampoksen, Aléan, Árgoksen, Koutsopódin, Lérnan, Lýrkeian ja Néa Kíoksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Mykíneen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Bórsas Bórsas 186 Fíchti Fíchti 761 Límnes Límnes 734 Monastiráki Monastiráki 276 Mykínes Mykínes 354 Néo Iraío Néo Iraío 488 Prósymna Prósymna 589 Yhteensä: 3 388 == Lähteet == == Aiheesta muualla == Luokka:Árgos-Mykínes Luokka:Peloponnesoksen entiset kunnat Luokka:Peloponnesoksen kylät
Néa Tíryntha

Néa Tíryntha (; ) on Kreikan kylä sekä samanniminen Náfplion kunnan kunnallisyksikkö (Δημοτική Ενότητα Νέας Τίρυνθας, Dimotikí Enótita Néas Tírynthas) ja entinen itsenäinen kunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 3 475 ja varsinaisen Néa Tírynthan kylän väkiluku 1 186 (vuonna 2011). pienoiskuva|vasen|Mykeneläisaikaisen niin kutsutun Tirynsin padon padon arkeologiselle kohteelle osoittavassa tienviitassa Néa Tírynthassa on käytetty myös lineaari-B-kirjoitusta. Néa Tíryntha, ”Uusi Tiryns”, viittaa nimenä läheiseen Tírynthan kylään ja edelleen Tirynsin mykeneläisaikaisen kaupungin arkeologiseen kohteeseen, joka sijaitsee aivan Tírynthan vieressä. Kummatkin sijaitsevat noin kaksi kilometriä itälounaaseen Néa Tírynthasta. Néa Tíryntha oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náfplion kuntaan yhdessä Asínin ja Midéan kanssa, jolloin se muuttui uuden kunnan kunnallisyksiköksi. == Kunnallisyksikön osat == Néa Tírynthan kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Ágios Adrianós Ágios Adrianós 1 080 Moní Karakalá (luostari) 29 Panagía 41 Profítis Ilías 80 Néa Tíryntha Kapodístrias 136 Néa Tíryntha 1 186 Tíryntha 452 Néo Roeinó Néo Roeinó 471 Yhteensä: 3 475 == Lähteet == == Aiheesta muualla == Luokka:Náfplio Luokka:Peloponnesoksen entiset kunnat
Falcon 9 v1.2

Falcon 9 v1.2 on (myös Full Thrust) SpaceX:n Falcon-rakettiperheeseen kuuluva kantoraketti. Se on kolmas versio Falcon 9 -raketista. Raketti on kokonaisuudessaan SpaceX:n suunnittelema ja valmistama. V1.2:sta on edelleen kolme eri kehitysvaihetta: *Block 3 – Ensimmäinen v1.2 -versio *Block 4 – Toinen v1.2 -versio *Block 5 – Kolmas v1.2 -versio. Käytössä toukokuusta 2018 alkaen. Luokka:Falcon-rakettiperhe Luokka:Rakettivaiheet
HMS Windsor Castle (1858)

HMS Windsor Castle oli Britannian kuninkaallisen laivaston vuonna 1858 vesillelaskettu Windsor Castle -luokan 116-tykkinen ensimmäisen luokan linjalaiva. == Valmistus == Alus tilattiin 3. lokakuuta 1833 HMS Victoriana Queen-luokan 110-tykkisenä ensimmäisen luokan linjalaivana Pembroken telakalta. Se päätettiin 11. joulukuuta 1834 muuttaa 74-tykkiseksi kaksi kantiseksi alukseksi, mutta kuitenkin säilyttää Symondsin suunnitteleman runkorakenteen ja 110-tykkisen aluksen mittasuhteet. Suunnitelman mukaan alukselle asennettaisiin alemmalle tykkikannelle 28 kappaletta kahdeksan tuuman/68 naulan 65 cwt:n tykkiä ja ylemmälle kannelle saman verran 32 naulan 56 cwt:n tykkejä. Lisäksi alusten puolikannelle ja etukannelle oli tarkoitus asentaa kuusitoista 32 naulan 48 cwt:n ja kaksi 32 naulan 56 cwt:n tykkiä.Winfield, Rif s. 16 Köli laskettiin toukokuussa 1844. Sen tilaus uudistettiin 29. kesäkuuta 1848 parannellun suunnitelman mukaisena.Winfield, Rif s. 17 Suunnitelman mukaan aluksesta tulisi 116-tykkinen. Se nimettiin 6. tammikuuta 1855 HMS Windsor Castleksi. Tilaus uudistettiin 28. helmikuuta 1857 potkuritaistelulaivana,Winfield, Rif s. 19 jonka muutostyöt aloitettiin 3. lokakuuta 1857. Alus laskettiin vesille 26. elokuuta 1858 ja valmistui 2. helmikuuta 1859 Devonportissa, josta se siirrettiin reserviin. Muutostöiden aikana alukselle asennettiin kaksisylinterinen John Penn and Sonin 500 nhp:n höyrykone, joka tuotti 2 052 ihp. Alus saavutti koeajoissa 11 solmua.Winfield, Rif s. 21 == Palvelus == Alus nimettiin 1869 HMS Cambridgeksi, kun se sijoitettiin tykistökoululaivaksi Devonportiin. Alus otettiin tammikuussa 1869 palvelukseen päällikkönään Fitzgerald Algernon Charles Foley. Thomas Le Hunte Ward vastaanotti aluksen päällikkyyden 12. elokuuta 1877 ja luovutti sen edelleen 15. elokuuta 1883 George Stanley Bosanquetille. Lokakuussa 1889 aluksen päällikkyyden vastaanotti Henry John Carr ja elokuussa 1900 Charles Ramsay Arbuthnot. Alus myytiin 24. kesäkuuta 1908 romutettavaksi Coxille Falmouthiin. ==Lähteet== * === Viitteet === Luokka:Windsor Castle -luokan linjalaivat
Pitkäjärvi (Ikaalinen, Helteenkylä)

Pitkäjärvi on Pirkanmaalla Ikaalisissa Helteenkylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Pitkäjärvi on osa Kyrösjärven lähialuetta. == Maantietoa == Järvi on 700 metriä pitkä, 150 metriä leveä ja sen pinta-ala on 6,0 hehtaaria. Se sijaitsee enimmäkseen metsämaastossa, mutta järven itäpäätä kiertää pellot. Länsipään rannat ovat soistunutta metsää. Siihen laskee kolme ojaa, joista yksi tuo vettä Sahrikkaasta. Järven oma laskuoja lähtee järven luoteispäästä ja virtaa 400 metriä Luhdikkaaseen. Järven lähistöllä sijaitsee viisi maatilaa ja järven 1,7 kilometriä pitkällä rannalla sijaitsee useita vapaa-ajan asuntoja. Niille johtaa metsätiet, jotka haarautuvat Helteenkylän kylätieltä. == Historiaa == Isojakokartassa vuosilta 1830-1848 näyttää Pitkäjärven laskuojan samanlaisena kuin nykyään. Siihen aikaan ei Sahrikkaalla ollut omaa laskuojaa ja järvikin oli silloin suurempi. == Lähteet == Luokka:Kyrösjärven lähialue Luokka:Ikaalisten järvet
Motor Forum

Motor Forum oli suomalainen moottoriurheilupainoitteinen televisio-ohjelma. Ohjelman ensimmäinen jakso nähtiin MTV3-kanavalla 21. tammikuuta 2001. Ohjelmaa juonsi Tomi Tuominen ja muita toimittajia ohjelmassa oli Timo Pulkkinen ja Miiro Koivula. Ohjelma oli jatkoa PTV4- ja myöhemmin vielä Nelonen-kanavalla nähdylle Paalupaikka-ohjelmalle, jota oli tekemässä osin sama porukka kuin myöhemmin Motor Forumia. Luokka:2000-vuosikymmenen suomalaiset televisiosarjat Luokka:Makasiiniohjelmat Luokka:MTV3:n televisio- ohjelmat
Kabusecha

Kabusecha () on japanilainen vihreän teen luokka. Teen nimi johtuu japanin auringonsuojaverkkoa tarkoittavasta sanasta kabuse. Ennen sadonkorjuuta noin viikoksi, 10 päiväksi, keskimäärin 12 päiväksi tai kahdeksi viikon ajaksi teepensaat peitetään varjostusverkkojen alle, osittaiseen (noin 50 % varjostus) auringon suojaan, ja näin teelehdet saavat tavallista senchaa makeamman maun. Japanilaisen teen tuotannosta noin 5,2 prosenttia on kabusechaa. Haudutukseen sopii 55–60 °C:een vesi, haudutusaika 1-2 minuuttia. Sopii 2-3 haudutukseen. Arvostetun teejuoman väri on hienovaraisempi, maku pehmeämpi ja makeampi kuin tavallisella, suorassa auringonvalossa kasvaneella senchalla. Kabusechasta valmistetaan bochaa (kukichaa) muistuttavaa kariganea, jossa teelehtien joukkoon on lisättu hentojen teepensaan oksien palasia. ==Lähteet== Luokka:Vihreä tee Luokka:Japanilaiset juomat
Ronald Shannon Jackson

Ronald Shannon Jackson (12. tammikuuta 1940 Fort Worth – 19. lokakuuta 2013 Fort Worth) oli yhdysvaltalainen jazz-rumpali. Hän jatkoi Ornette Colemanin kehittämän avant-garde -vaikutteita ja funk-rytmejä yhdistelevän ”free funk” -tyylin esittämistä omalla soolourallaan. Jackson soitti myös kahden muun tunnetun freejazzin pioneerin, Albert Aylerin ja Cecil Taylorin, kanssa. Hänen oma yhtyeensä, Decoding Society, perustettiin vuonna 1979. == Aiheesta muualla == * Luokka:Yhdysvaltalaiset rumpalit Luokka:Yhdysvaltalaiset jazzmuusikot Luokka:Vuonna 1940 syntyneet Luokka:Vuonna 2013 kuolleet
Brono Starr

Jarmo Linna (s. 26. huhtikuuta 1963 Helsinki), taiteilijanimeltään Brono Starr, on suomalainen kitaristi, basisti ja laulaja sekä säveltäjä ja sanoittaja. Hänen levyttäneitä yhtyeitään ovat mm. Hämytutka, Candymen, TheBest, Kari Peitsamo & Hirttämättömät ja Brono's. == Lähteet == * Kansalliskirjaston dokumentti Linnasta * Linna Elvis RY:n sivuilla Luokka:Suomalaiset basistit Luokka:Suomalaiset kitaristit Luokka:Suomalaiset rocklaulajat Luokka:Suomalaiset laulaja-lauluntekijät Luokka:Vuonna 1963 syntyneet Luokka:Elävät henkilöt
Gretl Braun

Margarete Berta "Gretl" Braun (31. elokuuta 1915 - 10\. lokakuuta 1987) oli Eva Braunin nuorempi sisar. == Elämäkerta == Hän kuului Adolf Hitlerin sisempään lähipiiriin. Hänestä tuli Hitlerin käly 28. huhtikuuta 1945 alle 40 tuntia ennen tämän itsemurhaa. Hän avioitui SS-Obergruppenführer Hermann Fegeleinin kanssa 3. kesäkuuta 1944. Luokka:Saksalaiset henkilöt Luokka:Adolf Hitlerin sukulaiset Luokka:Vuonna 1915 syntyneet Luokka:Vuonna 1987 kuolleet
Andrea Anastasi

Andrea Anastasi (s. 8. lokakuuta 1960) on italialainen lentopallovalmentaja. Pelaajana hän voitti Euroopan-mestaruuden vuonna 1989 ja maailmanmestaruuden vuonna 1990. == Seurat == * 1994–1995 Brescia * 1995–1999 Montichiari * 1999–2003 Italian maajoukkue * 2003–2005 Piemonte Volley * 2005–2007 Espanjan maajoukkue * 2007–2010 Italian maajoukkue * 2011–2013 Puolan maajoukkue * 2014– Lotos Trefl Gdańsk == Lähteet == * http://www.legavolley.it/DettaglioAtleta.asp?IdAtleta=ANA-AND-60 Luokka:Italialaiset lentopallovalmentajat Luokka:Vuonna 1960 syntyneet Luokka:Elävät henkilöt
Miro Cerar

Miroslav ”Miro” Cerar (s. 25. elokuuta 1963) on slovenialainen oikeustieteen tohtori ja maansa pääministeri vuosina 2014–2018. == Varhaiset vaiheet == Cerar on suorittanut tohtorintutkinnon oikeustieteestä ja toiminut opettajana Ljubljanan yliopiston oikeustieteen tiedekunnassa. Nuorena juristina Cerar oli mukana työryhmässä vuonna 1991, jonka tehtävänä oli luonnostella Slovenian perustuslaki. Tämän jälkeen hän on ollut julkisuudessa perustuslaillisia kysymyksiä käsiteltäessä. Miro Cerarin isä on entinen huippuvoimistelija, silloin Jugoslaviaa edustanut Miroslav Cerar. Hänen äitinsä Zdenka toimi urallaan valtakunnansyyttäjänä palvellen myös oikeusministerinä vasemmistohallituksissa. == Poliittinen ura == Ennen valintaansa pääministeriksi Cerar ei ollut mukana puoluepolitiikassa. Hän perusti kesäkuussa 2014 Miro Cerarin puolueen (SMC) ennenaikaisia parlamenttivaaleja varten. Heinäkuun vaaleissa puolue sai 36 paikkaa 90:stä, ja elokuussa Cerar valittiin pääministeriksi. Puolueen nimi vaihdettiin maaliskuussa 2015 Moderniksi keskustapuolueeksi (, lyh. SMC). Cerarin johtama keskusta- vasemmistolainen hallitus noudatti tiukkaa finanssipolitiikkaa onnistuen leikkaamaan alijäämää ja valtionvelkaa. Talouskriisistä kärsineen Slovenian talous kohentui Cerarin aikana selvästi, mutta kriitikoiden mukaan hallitus otti kunniaa edeltäjiensä teoista ja ei saanut toteutettua tarvittavia rakenteellisia uudistuksia. Cerarin hallitus erosi maaliskuussa 2018 juuri ennen 3. kesäkuuta pidettäväksi tarkoitettuja parlamenttivaaleja. Vain hieman aiemmin Slovenian korkein oikeus oli mitätöinyt vuoden 2017 kansanäänestyksen Koper-Divačan-rautatiestä, joka oli ollut hallituksen tärkeimpiä projekteja. Monet näkivätkin Cerarin eron suunnitelmana nostaa Modernin keskustapuolueen heikkoja kannatuslukuja, mutta lopulta vaaleissa puolueen paikkamäärä putosi kymmeneen. Vaalien jälkeen Marjan Šarec nousi pääministeriksi muodostaen koalitiohallituksen, johon myös Moderni keskustapuolue meni mukaan ja Miro Cerar nimitettiin ulkoministeriksi. == Lähteet == == Aiheesta muualla == Luokka:Slovenian pääministerit Luokka:Vuonna 1963 syntyneet Luokka:Elävät henkilöt
Haapalinna

Haapalinna on asuntoalue Tampereen Hyhkyssä. Kaupunginosassa on kerrostaloasutusta. ==Tietoa== Haapalinna sijaitsee Tampere–Nokia- moottoritien, oikeammin Porintien ja Pispalan valtatien välissä. Haapalinna sai nimensä Haapalinnan Kauppapuutarhasta, joka sijaitsi paikalla ennen Haapalinnankylän rakentamista 1985. Haapainnan Kauppapuutarhaa piti Arvo ja Fanni Haapalinna omaa sukua Uitti. Heidän Poikansa Kimmo Haapalinna jatkoi tuonne 80 luvun taitteeseen kauppapuutarhan pitämistä. Haapalinnan alueella sijaitsee nykyään muun muassa K-Market Haapalinna ja S-market Hyhky. Lännessä Haapalinna rajoittuu Epilään. ==Bussilinjat== Haapalinnan kautta kulkee linja- auto numero 26. Bussi numero 26:n linja kulkee Petsamosta Tesomaan. Luokka:Hyhky
Sitkeä sydän – suurimmat hitit

Sitkeä Sydän – suurimmat hitit on Juha Tapion vuonna 2014 julkaistu kokoelma- albumi. Albumi nousi Suomen virallisen listan sijalle 2, ja se on saavuttanut levymyynnissä kultarajan. == Kappaleet == # # # # # # # # # # # # # # # # # # == Aiheesta muualla == * Sitkeä sydän – suurimmat hitit discogs.com -sivustolla == Lähteet == Luokka:Juha Tapion albumit Luokka:Vuoden 2014 kokoelma-albumit
Inwido

Inwido AB on Euroopan suurin ikkunoiden ja ovien valmistaja. Konserni on listattu Tukholman pörssiin ja pitää pääkonttoriaan Malmössä Ruotsissa. Ruotsin lisäksi yhtiö toimii Suomessa, Norjassa, Tanskassa, Virossa, Liettuassa, Irlannissa, Puolassa, Isossa-Britanniassa ja Itävallassa. Yhtiön paikallisia brändejä ovat muun muassa suomalaiset Tiivi ja Pihla sekä Elitfönster, SnickarPer, Hajom, Hemmafönster, Outline, Diplomat ja Sokolka. Konsernin liikevaihto vuonna 2017 oli 661 miljoonaa euroa ja sillä oli noin 4 400 työntekijää.http://www.inwido.com/fi/finland/tietoja-inwidosta == Pihla Group Oy == Pihla Group Oy on Inwidon suomalainen tytäryhtiö. Se valmistaa asuinrakennusten ovia ja ikkunoita neljällä tehtaalla Suomessa: Haapajärvellä, Ruovedellä, Kannuksessa ja Kuusamossa. Yhtiön suomalaiset tuotemerkit ovat Pihla, Tiivi, Klas1 ja Lämpölux. Vuonna 2016 Inwido osti Kuusamossa toimivan Klas1:n, joka on erikoistunut vaativien arkki­teh­ti­koh­teiden kiinteisiin ja avattavia osia sisältäviin eristyslasi-ikkunoihin. Yhtiön pääkonttori on Vantaalla. Vuonna 2016 Inwido osti myös enemmistön Värmelux Oy:stä, joka omisti ja hallitsi Lämpölux-tuotenimeä. Puutuoteteollisuus ry:n tilastojen mukaan Pihla Group Oy:n markkinaosuus oli vuonna 2016 noin 50 prosenttia. Pihla Group Oy:n liikevaihto vuonna 2017 oli 167 miljoonaa euroa. Suomessa Pihla Group Oy työllistää runsaat 900 henkilöä. http://www.rakennuslehti.fi/2014/02/ikkuna-ja-ovivalmistaja-inwido-finland- ylsi-huipputulokseen == Lähteet == == Aiheesta muualla == * Inwido * Inwido Finland Luokka:Ruotsalaiset pörssiyhtiöt Luokka:Ruotsalaiset teollisuusyritykset
Mooses (veistos)

Mooses-veistos on Michelangelo Buonarrotin tekemä Raamatun Moosesta esittävä marmoriveistos, joka kuuluu hautamuistomerkkiin San Pietro in Vincoli -kirkossa Roomassa. Patsas valmistui vuosien 1513–1515 tienoilla ja sen oli määrä olla osa Julius II:n haudalle rakennettua 40 veistoksen valikoimaa, mutta rahan puutteessa monumentti jäi keskeneräiseksi. Michelangelo tarkoitti Mooses-veistoksen alkujaan huomattavasti suuremman installaation yläosaksi, eli se oli tarkoitus nähdä alhaaltapäin. Tämän vuoksi veistoksella on luonnottoman pitkä vartalo ja liioiteltu ilme. Samoin käsien verisuonet ja massiiviset hartiat ovat epätavallisen suuret suhteessa niskaan ja kaulaan. Kuuluisana yksityiskohtana Michelangelon Mooseksella on päässään sarvet. Tämä perustuu heprean kielen epämääräisyyteen: eräs toisen Mooseksen kirjan katkelma voidaan tulkita tarkoittamaan sekä ”sarvia” että ”loistoa”. Mahdollisesti kyseessä on käännösvirhe, mutta Michelangelo ei suinkaan ollut ensimmäinen, joka kuvasi Mooseksen sarvekkaaksi. Mooses-veistosta pidetään Michelangelon huippukauden työnä. Liioittelusta huolimatta veistos ei muutu naurettavaksi tai irvokkaaksi vaan heijastelee tekijänsä rohkeutta ja intohimoa. == Lähteet == ==Kirjallisuutta== * Luokka:Michelangelon veistokset Luokka:Mooses Luokka:1510-luku
HMS Edinburgh (1811)

HMS Edinburgh oli Britannian kuninkaallisen laivaston 74-tykkinen Armada- luokan kolmannen luokan linjalaiva. == Valmistus == Alus tilattiin 13. heinäkuuta 1807 Samuel & Daniel Brentiltä Rotherhithestä, missä köli laskettiin marraskuussa. Alus laskettiin vesille 26. tammikuuta 1811 ja valmistui sekä varustettiin Woolwichissa 7. helmikuuta – 7. toukokuuta 1811. Valmistuskustannukset olivat 57 006 puntaa, minkä lisäksi varustaminen maksoi 21 696 puntaa ja 4 326 puntaa.Winfield, Rif s. 81 == Palvelus == Kesäkuussa 1811 alus otettiin palvelukseen päällikkönään Robert Rolles. Se lähti 8. tammikuuta 1812 Välimerelle. Aluksen päällikkyyden vastaanotti marraskuussa George Dundas. Alus oli 1837–1841 Välimerellä osallistuen Syyrian sodan operaatioihin Syyrian ja Libanonin rannikolla. Vuonna 1846 alus siirrettiin telakalle Portsmouthissa, jossa siihen asennettiin höyrykone. Muutostyöt saatiin päätökseen 19. elokuuta 1852. Aluksen uppouma kasvoi 2 598 tonniin ja sen tykkien määrä väheni kuuteenkymmeneen. Alus oli vartioaluksena Devonportissa, kunnes se liitettiin helmikuussa 1854 Itämerelle lähetettävään Sir Charles Napierin johtamaan laivasto-osastoon. Alus oli kontra-amiraali Henry Ducie Chadsin lippulaivana. Se osallistui Bomarsundin pommitukseen ja valtaukseen. Alus palasi Itämerelle vuonna 1855. Krimin sodan päätyttyä alus oli vartiolaivana Sheernessissä ja Leithissä, kunnes se myytiin 1866 romutettavaksi. ==Lähteet== * === Viitteet === Luokka:Armada-luokan linjalaivat Luokka:Oolannin sodan kuninkaallisen laivaston alukset